A sikerrel megvívott Eb-selejtezőket követően a 2001-es tornán ismét a csoportkör után esett ki. A 2003-as világbajnokság csoportköréből továbbjutva a negyeddöntőben Németországot kapta ellenfélül, melytől 7–1-es vereséget szenvedett, s esett ki. A 2005-ös évre gyengülni látszott az orosz női válogatott annak ellenére, hogy ebben az évben aratta története két legnagyobb arányú győzelmét (május 30-án Izraelt, augusztus 28-án pedig Skóciát győzte le 6–0-ra). A 2005-ös Európa-bajnokság selejtezői során pótselejtező játszására kényszerült, amely során Finnországgal szemben összesítésben 4–1 arányban maradt alul. A 2007-es világbajnokság kvalifikációs sorozatában hiába végzett Németország mögött a selejtezőcsoport második pozíciójában, végül mégsem jutott ki a tornára. Bisztrickij 14 év munka után 2008-ban távozott a válogatott éléről, helyére Igor Salimovot nevezték ki.